Románová novela

Románová novela je literárny útvar, prechod medzi románom a novelou.

Podľa slovenského literárneho vedca Eduarda Gombalu medzi novelou a románom nie sú presne merateľné hranice a vznik termínu románová novela je toho dôsledkom. Ivan Cvrkal prirovnáva tento termín k ruskému literárnemu žánru povesť. Podľa Viery Žemberovej je románová novela jedným z príkladov narušenia tradičnej ustálenosti epických žánrov, ku ktorému došlo v 20. storočí.

Medzi románové novely patria napr.:
 Margita Figuli: Tri gaštanové kone
 Dobroslav Chrobák: Drak sa vracia
 Ladislav Ballek: Útek na zelenú lúku
 Michal Záleta: Sneh na koreňoch
 Klára Jarunková: Nízka oblačnosť

Referencie 

Literárne útvary